b'\n_START_ARTICLE_\nVanha Porvoo\n_START_SECTION_\nSijainti\n_START_PARAGRAPH_\nVarsinainen noin 18 hehtaarin laajuinen vanhakaupunki sijaitsee Porvoon keskustan kupeessa Porvoonjoen rantat\xc3\xb6rm\xc3\xa4ll\xc3\xa4. Aluetta rajaavat l\xc3\xa4nness\xc3\xa4 joki, etel\xc3\xa4ss\xc3\xa4 Mannerheiminkatu sek\xc3\xa4 Rihkamakatu ja id\xc3\xa4ss\xc3\xa4 Kaivokatu. Pohjoisessa rajana on joent\xc3\xb6rm\xc3\xa4ll\xc3\xa4 sijaitseva entinen Porvoon maalaiskunnan ja kaupungin raja. Raja n\xc3\xa4kyy selv\xc3\xa4sti rakennetun alueen p\xc3\xa4\xc3\xa4ttymisen\xc3\xa4 ja tienvieress\xc3\xa4 olevasta tulliportin pylv\xc3\xa4\xc3\xa4st\xc3\xa4. Pohjoisessa m\xc3\xa4en p\xc3\xa4\xc3\xa4ll\xc3\xa4 vuoden 1907 kartan mukaan oli viel\xc3\xa4 virallisesti kaupunkiin kuuluneet Lukiokuja ja Linnakatu, mutta vanhaa rakennuskantaa on n\xc3\xa4iden pohjoispuolellakin, sill\xc3\xa4 v\xc3\xa4h\xc3\xa4varaista v\xc3\xa4ke\xc3\xa4 asui kaupungin tullirajan pohjoispuolella. Alueelle luonteenomaista ovat suuret korkeuserot joenrannasta korkeimpaan kohtaan Vanhan Porvoon pohjoisosassa. Maasto viett\xc3\xa4\xc3\xa4 joelle ja empirekaupunkia kohti.\n_START_SECTION_\nKeskiajalta suureen paloon\n_START_PARAGRAPH_\nPorvoo on Suomen vanhimpia kaupunkeja, ja ensimm\xc3\xa4iset merkinn\xc3\xa4t kaupungista ovat 1300-luvulta. Kaupunginoikeudet Porvoon arvioidaan saaneen noin vuonna 1380. Keskiaikainen Porvoo oli Porvoon l\xc3\xa4\xc3\xa4nin p\xc3\xa4\xc3\xa4kaupunki. Asemakaavaa ei keskiajalla juurikaan suunniteltu, vaan tontit olivat ep\xc3\xa4s\xc3\xa4\xc3\xa4nn\xc3\xb6llisen muotoisia ja pieni\xc3\xa4. Kaupunki tuhoutui useaan kertaan tulipaloissa. Vanhan ajan paloista merkitt\xc3\xa4vimm\xc3\xa4t olivat tanskalaisten sytytt\xc3\xa4m\xc3\xa4 palo 1500-luvun alussa, kaksi 1500-luvun paloa Ven\xc3\xa4j\xc3\xa4n kanssa k\xc3\xa4ydyiss\xc3\xa4 sodissa ja isonvihan aikainen kaupungin tuho. Kaupunki oli 1500-luvulla lakkautettu kahteenkin kertaan, jotta asukkaat saataisiin muuttamaan uuteen Helsingin kaupunkiin. Vuonna 1602 kaupunginoikeudet palasivat ja ovat jatkuneet siit\xc3\xa4 asti keskeytyksett\xc3\xa4. Kaupungin merkitys kasvoi Viipurin j\xc3\xa4\xc3\xa4ty\xc3\xa4 Ven\xc3\xa4j\xc3\xa4lle Uudenkaupungin rauhassa. Keskiaikaisista rakennuksista ovat s\xc3\xa4ilyneet Porvoon tuomiokirkko, kellotapuli ja joitakin kellareita.\n_START_SECTION_\nVuoden 1760 suurpalo ja j\xc3\xa4lleenrakennus\n_START_PARAGRAPH_\nVuoden 1760 kes\xc3\xa4 oli eritt\xc3\xa4in kuiva ja tuli p\xc3\xa4\xc3\xa4si irti rouva Holmin keitti\xc3\xb6st\xc3\xa4. Kaupungista paloi noin 2/3, eli kaupungin 293 talosta vain 91 s\xc3\xa4\xc3\xa4styi liekeilt\xc3\xa4. Kaupunki oli talven tulon takia j\xc3\xa4lleenrakennettava nopeasti, ja siksi asemakaavaa ei juurikaan muutettu. Uudet rakennukset tehtiin vanhojen kivijalkojen ja kellarien p\xc3\xa4\xc3\xa4lle. Vanhan Porvoon nykyinen rakennuskanta on p\xc3\xa4\xc3\xa4osin rakennettu vuosina 1760-1820. Rakentamista pyrittiin paloturvallisuuden nimiss\xc3\xa4 ohjaamaan kivirakennusten tekoon puutalojen sijaan.\n_START_SECTION_\nEmpirekaupungin rakentaminen ja purku-uhka\n_START_PARAGRAPH_\nVanhan kaupungin etel\xc3\xa4puolelle rakennettiin 1840-luvulla empirekaupunki, jonka vuoksi noin kolmannes Vanhan Porvoon etel\xc3\xa4osan rakennuskannasta purettiin. J\xc3\xa4ljelle j\xc3\xa4\xc3\xa4nyt Vanha Porvoo alkoi r\xc3\xa4nsisty\xc3\xa4 ja suunnitelmissa oli purkaa keskiaikaiseen kaavaan rakennetut korttelit. Niiden tilalle olisi tullut empirekaupungin ruutuasemakaavaa. Purku-uhka v\xc3\xa4istyi vuonna 1911, ja alue sai asemakaavan vuonna 1936. Vanhan Porvoon s\xc3\xa4ilytt\xc3\xa4miseen vaikutti merkitt\xc3\xa4v\xc3\xa4sti tehtailija Louis Sparre.\n_START_SECTION_\nSuojelu\n_START_PARAGRAPH_\nVuoden 1936 asemakaava suojeli vanhan Porvoon. Parikymment\xc3\xa4 1900-luvulla rakennettua rakennusta on toteutettu vanhaan kaupunkiin sopivilla rakennustavoilla. Mannerheiminkadun korkea silta vuodelta 1957 muutti merkitt\xc3\xa4v\xc3\xa4sti jokivarren maisemaa, mutta sillan it\xc3\xa4inen p\xc3\xa4\xc3\xa4 ei ole varsinaisen Vanhan Porvoon alueella. Alueen arvo ymm\xc3\xa4rrettiin 1970-luvulla ja kaupunginosaa kehitettiin vastaamaan matkailun tarpeisiin. Vanhasta Porvoosta onkin kehittynyt Porvoon merkitt\xc3\xa4vin matkailukohde._NEWLINE_Tulipalot ovat yh\xc3\xa4 uhkana tihe\xc3\xa4sti rakennetulle Vanhalle Porvoolle, josta huomattava osa on puurakenteista. Viimeisimm\xc3\xa4t julkisuudessa huomiota saaneet palot olivat Remu Aaltosen asunnon palo 11.5.2004 ja Porvoon tuomiokirkon palo 29.5.2006. N\xc3\xa4m\xc3\xa4 palot eiv\xc3\xa4t aiheuttaneet vaurioita muille kuin mainituille rakennuksille.\n_START_SECTION_\nLiikenneyhteydet\n_START_PARAGRAPH_\nAlueen l\xc3\xa4pi kulkee nelj\xc3\xa4 joen suuntaista katua ja n\xc3\xa4iden poikki kapeita kujia rinteen suuntaisina. Kuninkaantie eli Suuri Rantatie kulkee Vanhan Porvoon l\xc3\xa4pi kirkon vierest\xc3\xa4 k\xc3\xa4\xc3\xa4ntyen koilliseen. Tien nimen\xc3\xa4 ovat Vanhan Porvoon alueella Sillanm\xc3\xa4ki ja Lukiokuja. Lukiokuja on maantieroolinsa vuoksi muita poikittaiskujia leve\xc3\xa4mpi. Kadut on p\xc3\xa4\xc3\xa4llystetty mukulakivill\xc3\xa4. Vanhassa Porvoossa autoliikenne on sallittua, mutta pys\xc3\xa4k\xc3\xb6intitilaa on eritt\xc3\xa4in rajatusti ja nopeusrajoitus on 15\xc2\xa0km/h._NEWLINE_Ensimm\xc3\xa4inen silta Porvoon kohdalle tehtiin 1300-luvulla. Suuren Rantatien silta oli satoja vuosia ainoa ylityspaikka Porvoon seudulla. Aikoinaan kaupungin tulliportit sijaitsivat sillan j\xc3\xa4lkeen ja Kirkkotorin vieress\xc3\xa4. Vuonna 1957 valmistui Mannerheiminkadun silta, ja vanha silta j\xc3\xa4i v\xc3\xa4hemm\xc3\xa4lle k\xc3\xa4yt\xc3\xb6lle._NEWLINE_Porvoon rata valmistui vuonna 1874. Varsinainen Porvoon rautatieasema on k\xc3\xa4velyet\xc3\xa4isyydell\xc3\xa4 Vanhasta Porvoosta, mutta aiemmin rata meni joen toista rantaa Mannerheiminkadusta ali aina L\xc3\xa4nsirannan nykyisen puutaloalueen tienoille. Vanhan Porvoon kohdalla vastarannalla oli vuosina 1961-81 seisake nimelt\xc3\xa4\xc3\xa4n Porvoon keskusta. Seisake lakkautettiin s\xc3\xa4\xc3\xa4nn\xc3\xb6llisen junaliikenteen p\xc3\xa4\xc3\xa4tytty\xc3\xa4, ja rata purettiin vuonna 2006. Radalla on yh\xc3\xa4 museoliikennett\xc3\xa4 Porvoon rautatieasemalle asti, josta matkailijat siirtyv\xc3\xa4t jalan Vanhaan Porvooseen._NEWLINE_Rautatien lis\xc3\xa4ksi turisteja saapuu Porvooseen M/S J. L. Runeberg -aluksella Helsingist\xc3\xa4. Vanhan Porvoon vetovoima on niin suuri, ett\xc3\xa4 Helsingiss\xc3\xa4 k\xc3\xa4yvilt\xc3\xa4 risteilyaluksilta j\xc3\xa4rjestet\xc3\xa4\xc3\xa4n bussimatkoja Vanhaan Porvooseen.\n_START_SECTION_\nTapahtumat\n_START_PARAGRAPH_\nVanhassa Porvoossa j\xc3\xa4rjestet\xc3\xa4\xc3\xa4n joulukuussa perinteiset joulumarkkinat Raatihuoneentorilla. Ohjatuilla k\xc3\xa4velykierroksilla taas kerrotaan vanhan ajan joulunvietosta.'